Rozsudok Všeobecného súdu zo 14. júla 2021 – Fashioneast a AM.VI./EUIPO – Moschillo (RICH JOHN RICHMOND)
(vec T-297/20)1
(„Ochranná známka Európskej únie – Konanie vo veci zrušenia – Obrazová ochranná známka Európskej únie RICH JOHN RICHMOND – Neexistencia riadneho používania ochrannej známky – Článok 51 ods. 1 písm. a) nariadenia (ES) č. 207/2009 [teraz článok 58 ods. 1 písm. a) nariadenia (EÚ) 2017/1001] – Používanie v podobe líšiacej sa v prvkoch, ktoré menia rozlišovaciu spôsobilosť ochrannej známky – Článok 15 ods. 1 druhý pododsek písm. a) nariadenia č. 207/2009 [teraz článok 18 ods. 1 druhý pododsek písm. a) nariadenia 2017/1001]“)
Jazyk konania: angličtina
Účastníci konania
Žalobkyňa: Fashioneast Sàrl (Luxemburg, Luxembursko) (v zastúpení: A. Camusso a M. Baghetti, advokáti)
Žalovaný: Úrad Európskej únie pre duševné vlastníctvo (v zastúpení: R. Cottrell, J. Crespo Carrillo a V. Ruzek, splnomocnení zástupcovia)
Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Moschillo Srl (Avellino, Taliansko)
Predmet veci
Žaloba podaná proti rozhodnutiu druhého odvolacieho senátu EUIPO zo 16. marca 2020 (vec R 1381/2019-2) týkajúcemu sa konania vo veci zrušenia medzi spoločnosťou Moschillo na jednej strane a spoločnosťami Fashioneast a AM.VI. na druhej strane
Výrok rozsudku
Žaloba sa zamieta.
Fashioneast Sàrl a AM.VI. Srl sú povinné nahradiť trovy konania.
____________
1 Ú. v. EÚ C 255, 3.8.2020.